Ir-Regolament tal-Kummssjoni (KEE) Nru 3550/92
tad-9 ta’ Diċembru 1992
li temenda r-Regolament (KEE) Nru 3149/92 li jistabbilixxi r-regoli dettaljati dwar il-forniment ta’ l-ikel mill-ħażniet ta’ l-intervent għall-benefiċċju tal-persuni l-iktar nieqsa fil-KomunitàIL
KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3730/87 ta’ l-10 ta’ Diċembru 1987 li jistabbilixxi r-regoli ġenerali għall-forniment ta’ l-ikel minn ħażniet ta’ l-intervent lill-organizzazzjonijiet nominati għad-distribuzzjoni lejn il-persuni l-aktar fil-bżonn fil-Komunità [1], u partikolarment l-Artikolu 6 tiegħu, Billi l-Artikoli 6 u 7 tar-Regolament tal-Kummissjoni (KEE) Nru 3149/92 [2] jistabbilixxu ir-rati standard bħala bażi għar-rimbors tal-ispejjeż tat-trasport tal-prodotti li jridu jitqassmu lill-aktar nies fil-bżonn fil-Komunità;
billi, rati differenti għandhom jiġu stabbiliti għat-trasport f’vetturi bil-friża u minhajr friża; billi l-Anness II ta’ dak ir-Regolament għandu jiġi emendat kif xieraq; billi din il-miżura għandha tibda seħħ fid-data tad-dħul fis-seħħ tar-Regolament (KEE) Nru 3149/92;
Billi l-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitati Amministrattivi relevanti,
ADOTTAT DAN IR-REGOLAMENT:
Artikolu 1
L-Anness II tar-Regolament (KEE) Nru 3149/92 huwa mibdul bl-Anness t’hawn taħt:
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta’ Ottubru 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta’ Diċembru 1992.